
MADONAS NOVADA PAŠVALDĪBA

Reģ. Nr. 90000054572

Saieta laukums 1, Madona, Madonas novads, LV-4801


t. 64860090, e-pasts: pasts@madona.lv
IEPIRKUMU KOMISIJA

Lēmums
Madonā
6.02.2026. Nr.MNP2025/67
Visām ieinteresētajām personām
Par līguma slēgšanas tiesību piešķiršanu publiskā iepirkumā
saskaņā ar Publisko iepirkumu likuma 9.pantu
Pašvaldības iepirkumu komisija ir apstiprināta ar Madonas novada pašvaldības domes 4.07.2025. lēmumu Nr. 11 (protokols Nr.2, 9.p.) šādā sastāvā: iepirkumu komisijas priekšsēdētājs Āris Vilšķērsts; iepirkumu komisijas priekšsēdētāja vietniece Evita Zāle; komisijas locekļi: Uģis Fjodorovs, Nauris Timofejevs, Laura Finartija.
Madonas novada pašvaldības iepirkumu komisija izsludinātā publiskā iepirkumā “Granulu apkures katla piegāde un uzstādīšana Madonas novada Praulienas pagasta “Pilsdārzi””, identifikācijas numurs MNP2025/67, saskaņā ar Publisko iepirkumu likuma 9.pantu, izskatot iepirkumā saņemtos pretendentu piedāvājumus atbilstoši minētā iepirkuma nolikuma noteikumiem, konstatēja un secināja:

1. Iepirkuma nolikuma 10.2.punktā noteiktajā termiņā 16.12.2025.plkst.10:00 Elektronisko iepirkumu sistēmā (EIS) ir saņemti un atvērti sekojošu pretendentu piedāvājumi un tajos norādītās līgumcenas euro bez PVN. Papildus tabulā ir norādīta informācija par piedāvāto līgumcenu pēc aritmētisko kļūdu labojuma:
	Pretendenta nosaukums
	Piedāvājumā norādītā līgumcena euro
	Līgumcena pēc aritmētisko kļūdu labojuma euro
	Aritmētiskā kļūda

euro

	“FAN” Firma SIA
	24 880,00
	24 880,00
	0,00

	“HALLE B” SIA
	25 402,37
	25 402,37
	0,00

	“INOS” SIA
	163 680,00
	163 680,00
	0,00

	“PROSALE” SIA
	32 620,00
	32 620,00
	0,00

	Sabiedrība ar ierobežotu atbildību “RPL montāža”
	42 210,00
	42 210,00
	0,00

	“SANART” SIA
	44 407,74
	44 407,74
	0,00

	“SB” SIA
	44 700,00
	44 700,00
	0,00

	SIA “Apkure IM”
	25 836,79
	25 836,79
	0,00


2. Atbilstoši iepirkuma nolikuma 15.4.punktam Iepirkumu komisija nav konstatējusi pēc piedāvājumu atvēršanas sanāksmes vai ārpus EIS nevienu iesniegtu piedāvājumu.
3. Atbilstoši iepirkuma nolikuma 18.1.punktam iepirkumu komisija līguma slēgšanas tiesības piešķir pretendentam, kura piedāvājums ir ar zemāko līgumcenu un atbilst iepirkuma procedūras dokumentos noteiktajām prasībām.
4. Saskaņā ar Publisko iepirkuma likuma 9.panta (7) daļu, atbilstoši iepirkuma nolikuma 17.1.punkta apakšpunktiem iepirkumu komisija veic aritmētisko kļūdu pārbaudi visiem pretendentiem, atbilstoši 17.2.punkta apakšpunktiem iepirkumu komisija veic tehniskā piedāvājuma atbilstības pārbaudi, atbilstoši nolikuma 17.3.punkta apakšpunktiem iepirkumu komisija veic atbilstības pārbaudi atlases prasībām, atbilstoši 17.4.punkta apakšpunktiem iepirkumu komisija veic pretendenta atbilstības pārbaudi iepirkumu dokumentos izvirzītajām prasībām, atbilstoši nolikuma 17.5.punkta apakšpunktiem iepirkumu komisija veic piedāvājumu noformējuma pārbaudi. 

4.1. Pretendenta Firma SIA “FAN” piedāvājums ir ar zemāko līgumcenu, savukārt iepirkumu komisija pretendentu noraidīja kā neatbilstošu iepirkuma nolikuma 17.2.2. un 17.4.1.punktu prasībām, jo iepirkumā iesniegtie dokumenti un piedāvājuma skaidrojums neļauj nepārprotami identificēt piedāvāto iekārtu un pārbaudīt tās atbilstību iepirkuma tehniskajām prasībām.
4.2. Pretendenta Sabiedrība ar ierobežotu atbildību “HALLE B” piedāvājums ir ar zemāko līgumcenu un iepirkumu komisija to atzīst par pilnībā atbilstošu iepirkuma dokumentos noteiktajām prasībām, tādēļ šo pretendentu atzīst par tādu, kam būtu piešķiramas līguma slēgšanas tiesības. Atbilstoši iepirkuma nolikuma 16.4., 16.5., 17.6. un 17.7. punktam iepirkumu komisija pārbauda minēto pretendentu un tā personas atbilstoši izslēgšanas noteikumiem:

4.2.1. Attiecībā uz Publisko iepirkumu likuma 42.panta otrās daļas 1., 2., 3. un 4.punktā noteikto izslēgšanas iemeslu pārbaudi, iepirkumu komisija 5.02.2026. pieprasīja un saņēma EIS (Elektronisko iepirkumu sistēmas) izziņas ar pieprasījuma identifikatoru 0120-05-02-26 un konstatē, ka attiecībā uz pretendentu Sabiedrība ar ierobežotu atbildību “HALLE B” neviena no pārbaudes personām pārbaudes datumā 16.12.2025. nav izslēdzama no iepirkuma.
4.2.2. Attiecībā uz Publisko iepirkumu likuma 42.panta otrās daļas 11.punktā noteiktā izslēgšanas iemesla pārbaudi, iepirkumu komisija konstatē, ka visas iepirkumā iesaistītās personas ir parakstījušas apliecinājumu par nesaistību un neieinteresētību atbilstoši Publisko iepirkumu likuma 25.panta pirmās vai otrās daļas izpratnē. Neviena persona nav informējusi par jebkādu saistību vai ieinteresētību minētā likuma panta izpratnē.
4.2.3. Attiecībā uz Publisko iepirkumu likuma 42.panta otrās daļas 2.punkta izslēgšanas noteikuma pārbaudi attiecībā uz nodokļu parādiem dienā, kad tiek pieņemts lēmums par iespējamu līguma slēgšanas tiesību piešķiršanu 6.02.2026., iepirkumu komisija pieprasīja un saņēma EIS (Elektronisko iepirkumu sistēmas) izziņu ar pieprasījuma identifikatoru 0084-06-02-26, saskaņā ar kuru neviena no pārbaudes personām pārbaudes datumā 6.02.2026. nav izslēdzama no iepirkuma procedūras.
4.2.4. Attiecībā uz Starptautisko un Latvijas Republikas nacionālo sankciju likuma 11.1panta izslēgšanas noteikumu un iepirkumu nolikuma 17.7.punktā paredzēto iepirkumu komisijas veiktajā pārbaudē konstatē, ka pārbaudāmais pretendents un neviena no pārbaudes personām nav izslēdzami no iepirkuma.
Ņemot vērā veikto piedāvājumu pārbaudi, pieprasīto un saņemto informāciju, un izvērtējot situāciju pēc būtības atbilstoši iepirkuma nolikuma 11., 12., 13., 14., 15., 16., 17. un 18.punktiem un to apakšpunktiem, pamatojot ar Publisko iepirkumu likuma 9.panta pirmo, trešo, septīto, astoto, devīto un trīspadsmito daļu, Pašvaldības iepirkumu komisija, atklāti balsojot NOLEMJ:

I Pretendenta Firma SIA “FAN”, reģistrācijas numurs 40003099626, piedāvājumu noraidīt kā neatbilstošu iepirkuma nolikuma 17.2.2. un 17.4.1.punktu prasībām, jo iepirkumā iesniegtie dokumenti un piedāvājuma skaidrojums neļauj nepārprotami identificēt piedāvāto iekārtu un pārbaudīt tās atbilstību iepirkuma tehniskajām prasībām. Sākotnēji norādītais modelis nesakrīt ar modeļa apzīmējumu, kas ietverts atbilstības deklarācijā, savukārt papildu iesniegtajos dokumentos minētais tipa kods atbilst citai iekārtas konfigurācijai, nevis tai, kas norādīta piedāvājumā vai redzama iesniegtajos fotoattēlos. Iesniegtā informācija ir savstarpēji pretrunīga, līdz ar ko katrā dokumentu iesniegšanas reizē pretendents ir norādījis atšķirīgu modeli, kas liedz iepirkumu komisijai noteikt vienu konkrētu iekārtu, kuru pretendents faktiski piedāvā. Turklāt iesniegto dokumentu formāts un saturs neapliecina to autentiskumu, kas rada būtiskas pretrunas un neļauj objektīvi vērtēt piedāvājuma atbilstību iepirkuma nolikumā noteiktajām prasībām. Ņemot vērā minēto, pretendenta piedāvājums tiek uzskatīts par neatbilstošu un noraidāms.
II Pretendentam Sabiedrība ar ierobežotu atbildību “HALLE B”, reģistrācijas numurs 40003296208, piešķirt iepirkuma līguma “Granulu apkures katla piegāde un uzstādīšana Madonas novada Praulienas pagasta “Pilsdārzi”” slēgšanas tiesības par kopējo līgumcenu 25 402,37 euro (divdesmit pieci tūkstoši deviņi simti deviņdesmit trīs euro, 79 centi) bez pievienotās vērtības nodokļa. Lēmuma pamatojums: saskaņā ar iepirkuma nolikuma 18.1.punktu – piedāvājums atbilst iepirkuma dokumentos noteiktajām prasībām un ir ar zemāko līgumcenu.
Saskaņā ar Publisko iepirkumu likuma 9.panta divdesmit trešo daļu personas, kuras uzskata, ka ir aizskartas tās tiesības vai ir iespējams šo tiesību aizskārums, iepirkumu komisijas pieņemto lēmumu viena mēneša laikā no tā saņemšanas dienas var pārsūdzēt Administratīvajā rajona tiesā, iesniedzot pieteikumu Administratīvās rajona tiesas attiecīgajā tiesu namā pēc pieteicēja adreses atbilstoši Administratīvā procesa likuma 189.panta pirmajā daļā noteiktajam.

Komisijas priekšsēdētājs
          Ā.Vilšķērsts

Dokuments ir parakstīts ar drošu elektronisko parakstu un satur laika zīmogu.

